妙法蓮華經持驗記

◎晉敦煌郡釋靈摩羅剎，華言法護，本姓之氏。八歲出家，誦經日萬言，志宏大道。遍游西域諸國。帶梵經還中夏。譯出賢劫正法華諸部。晉武末年，隱居深山。山有清澗，可取澡漱。後忽以穢濁而竭。師徘徊歡曰：人以涼德，遂使清泉輟流乎？言訖，泉流滿澗。其幽誠所感如此。時稱敦煌菩薩。

◎晉釋鳩摩羅什，華言童壽，天竺人，七歲出家，日誦千偈。年十二支沙勒國。說法之暇，專務方等，於是聲滿蔥左。龜茲王迎還國，請開方等經奧。師為推辨諸法皆空無我。分別陰界假名非實，聽者莫不感悟。符秦時，太史奏有星見外國分野，當有大智入輔中國。即遣使求之，後秦弘始三年十二月，迎師至長安，止逍遙園。譯妙法蓮華經，義皆圓通，眾心愜伏。續出金剛般若等經及諸論，凡三百餘卷。師雅好大乘，志存敷廣。將終，語眾曰：願所宣譯，後世咸共弘通。今於眾前發誠實誓，若所傳無繆，當使焚身之後，舌不焦爛。晉義熙五年卒於長安。依外國法關維，薪滅形化，惟舌不灰。

◎晉釋雲翼，餘杭人。初沙門法志，常誦法華。有雉翔集座隅，如聽經狀。七年雉殞。志鑲之。夜夢一童子拜曰：因聽經得脫羽類。今生山前王氏家矣。王氏一日設齋，志乃踵門曰，我和尚來也，志撫之曰：此我雉兒也。解衣示腋下，果有雉毛三根，因名以翼。七歲出家，十六剃發。初入廬山依遠公，繼往關中師羅什。義熙十三年，東還會稽，入秦往山，結茅庵，稱法華經舍，專誦法華。越十二年，有女子披彩服，挎一竹籃，一白豕，大蒜兩莖。至師前曰，妾入山採菇，日夕矣，豺狼縱橫，歸無生理，敢托一宿。師卻之甚力，女哀鳴不已。遂令居草床上。夜半號呼腹痛，求師按摩。師以布裹錫杖，遙為安之。翌日，女以彩服化為祥雲，豕變白象，白蒜化雙蓮淩空而上，謂師曰：我普賢菩薩也，以汝不久當歸我眾，特來相試。觀汝心真，如水中月，不可污染也。既而為雨華，地皆震動。太守孟方晨起視事，忽見南方祥雲光射庭際，知普賢菩薩示化。遂以聞於朝。敕建法華寺，即今天衣寺也。師既化，漆其身留山中。

◎宋釋道生，巨鹿人。幼從竺法汰出家。初入廬山，幽棲七年，時誦法華經。當以入道之要，慧解為本。於是鑽研群經，不憚疲苦。往關中秉承羅什辨問超卓，咸稱神悟。後入虎丘山講經，至闡提皆有佛性。頑石皆為點頭。又在半塘誦法華經。有一童子，從師出家，亦誦法華。無何童子命終，因埋於林。一夕聞誦經聲，鄉人異之。起視乃一舍，生青蓮華。因是起塔，後成寺（即今半塘寺）高啟為詠詩云，黃土但埋骨，豈能埋性靈。昔聞宿草間，曾吐蓮華青。身歸長夜台，口誦西方經。尋跡殊窅窅，聞聲每泠泠。寒燈照空塔，時有山僧聽。應使鄰塚聞，沉迷盡皆醒。

◎宋釋寶通，梵行精修，長誦法華經-陀羅尼品，久而靈異。時楊橋村，有趙姓妻，為魅所惑，請師誦陀羅尼品，有神現形，呼其鬼受責，趙妻得愈。後病復發，師往，見所責鬼在前，師曰：前已誡治，那得再來？吾當誦咒，令汝破作七分，如阿梨樹枝。鬼叩頭，哀乞去，病遂愈。

◎齊竟陵宣王，蕭子良，字雲英。敦義愛古，博覽經籍，世稱書海。與文慧太子並精佛理。每招致名僧講諸經乘，尊法之盛，江左未有。或親為眾僧賦食行水，誦法華經。冥感雅梵，有類陳思，著 淨住子二十卷行世。淨住者，即梵語布薩，謂淨身口意，如戒而住也。

◎梁釋法雲，陽縣周氏，七歲出家，俊朗卓絕，誦妙法華。研精累思。年三十於妙音寺開講法華淨名，機辨風生，學者輻輳。又當於光宅寺，講法華經，呼感天華滿空，下如飛雪。時志公道超方外，每來雲所，就停信宿，稱為大林法師。當言，吾欲解獅子吼。師即升座剖析，志彈指贊曰，善哉妙矣。儀同袁昂家，有當供養僧，發願欲如師慧解。夜忽夢一僧云，雲法師登明佛時已，講此經那得卒及。

◎梁雲光法師，未詳姓氏。普通二年，招於內殿，講解法華經，天雨寶華，天空中，帝以亢陽，問志公，公曰，雲能致雨。帝因請講法華，至其澤普洽，雨即大注，高下沾足。

◎梁吳姓尼道跡，號總持。得法於菩提達摩。遁居湖州弁巔峰，晝夜誦法法華經，誦滿萬部。不出山者，凡二十年，復歸寂。塔全身於結廬之所，大同元年，塔內忽有青蓮華一朵。道俗異之，啟視，見華從舌根生。州郡錄奏，敕建法華寺。

◎梁普通二年，高郵有華手尼者，志節冰霜，誦妙法華經，不捨晝夜。後每誦一卷，右手掌上就生一華，狀如淩絲，五指皆遍。誦徹六七卷，掌上並生二華。武帝召見，大為嘉敬，時因號華手尼。

◎隋天臺修禪寺智者大師，姓陳氏，穎川人。母夢香煙五彩，縈回入懷，誕生之夕，神光照屋。七歲入果願寺，聞僧授普門品，一遍就記，宛如夙習。十七禮佛像，誓志出家，恍如夢境，見懸崖萬重，雲日半垂，滄海泓澄。乃在山下，峰頂有僧招手，須臾挽師入伽蘭，云，汝當居此。十八出家，詣大賢山，誦法華，無量義，普賢觀等。歷二旬，誦通三部。陳天嘉元年，慧思大禪師，止大蘇山，即往頂拜，思曰，昔日靈山，同聽法華，宿緣所追，今復來矣。因示以普賢道場，為說四安樂行。師入觀二七日，誦法華經至藥王品，是真精進。是名真法供養如來，身心豁然寂而入定，乃見靈山一會，儼然未散。宿通潛發，以所證白思。南巔歡曰，非汝莫證，非我莫視。所入定者，法華三味前方便，所發持者，初旋陀羅尼也。縱令文字之師千萬，不能躬汝辨矣。大建元年，至金陵瓦宮，開發華經題。帝敕停朝一日，令群臣往聽。師將息緣天臺，見佛隴南峰，即徘徊留意。先是神僧定光，居此峰三十載。師職，光謂曰，頗憶招手相引時否？師因悟禮像之徵。乃於北峰創立伽蘭，植松引流，宛若昔夢。寺北別峰名華頂，獨住頭陀。自後般若天發，大聞法華。天臺臨海，民業魚捕。師心憫之，以所得布希，買海曲為放生池。表聞陳主。敕禁採捕。師為講光明經，漁者聞法，結好生去殺。合江溪圍梁六十三所，三百餘里，俱成法池。開皇十二年，於當陽玉泉山創立經舍。武安王聞聖斧子顯靈乞戒，求為護法弟子。師著法華玄義等書，為陳隋二代大法王師。十七年冬，將入滅，命侍者唱法華，無量壽景為最後聞思，聽法華竟，贊曰，法門父母，慧解隨生，本跡廣大，微妙難測，輟斤絕弦，於今日矣。聽無量壽經，贊曰，四十八願莊嚴淨土，華池寶樹，易住無人，火車相現，能改悔者，尚得往生，況戒慧薰修行道力故，實不唐捐。梵音聲相，實不誑人，當唱經時，吳州侍官張達等併合寺僧俗大眾，咸見大佛倍大石尊，光明滿山，直入房內。諸僧或得瑞夢，或見奇相。雖復處異，而同是此時，唱經竟，索香湯漱口說，十如，四不生，十法界，三觀四無量心，四悉禪，四諦十二因緣，柳波羅蜜，一一法門，皆能通心到清涼地。智朗法師請云，伏願慈留，賜釋余疑，不悉何位，歿此何生，誰可宗仰？保曰，汝等懶種善根，問他功德，如盲聞乳，蹶者訪路，告實何益？由諸憂戾。故喜怒呵贊，即不自省倒見譏嫌，吾今不久當為此輩，破除疑謗，觀心論已解，今更報汝，吾不領眾，必淨六根，為他損已，只是五品位爾，汝問何生者，華藏世界，吾諸師友，侍從觀音皆來迎我。問誰可宗仰，豈不曾聞，波羅提木叉是汝之師。吾常說四種三味，是汝明道，教汝捨重擔，降三毒，治四大，解業縛，調禪味，破魔軍，遠邪濟，折蔓幢等，唯此大師，能做依止，於汝等因法相遇，以法為親，傳習佛燈，是為眷屬。若不能者，傳習魔燈，非吾徒也。戒維那曰，人命將終，聞鐘馨聲，增其正念，唯長唯久，氣盡為期。云何身冷？仿佛鄉馨，世間哭泣，著服，皆不應為。言訖跏趺，唱三寶名，如入三味，爾時，祥雲靉靆，天樂鳴空，八音遠震，遐邇咸聞，經時方寂。以大隋開皇十七年十一月二十日未時入滅，春秋六十，僧夏四十。置於子時，頂上猶暖。雖復不許哀號，門人哽戀，心沒憂海，不能自喻，日隱舟沉，，永無憑仰。跏趺露坐，恭候揚州晉王來山，道俗奔赴，號繞泣拜，散花燒香，王為製造沈香木龕，大師升坐龕內，流汗遍身，綿帛掩拭，沾濡若流。王問章安法師云，本師理當建塔何地？安曰，先師在日，每坐佛隴右峰，似有所愛之意，王既然之。嚴飾宮殿建塔藏龕。既而歸佛隴，連雨不休，弟子咒願，願賜威神，才動泥冱之興，應手雲開，風噪松悲，泉奔水咽，道俗弟子，侍從靈異，還遺囑之地。寶龕入塔之時，天雨香花，繽紛而下，向塔所求者，如谷答音。種種妙應，詳如國清百錄等傳。法師云，大師所造有為功德，造寺三十六所，書寫大藏經十五藏，親手度僧一萬四千餘人，造丹檀金銅塑畫佛菩薩像八十萬軀，傳發弟子三十二人，得法自行者不可稱數。佛隴直覺寺，在天臺縣北二十里，金地領上。大隋開皇十七年，晉王為智者大師建塔藏龕，號定慧真身塔願。有繪像與所賜方袍。宋建隆初，錢忠義王，於大師十五世法嗣，曦寂法師重建院宇。祥符元年，敕賜真覺寺額。宏傳戒法，大開講延。明龍慶時，二十五世法嗣，真稔法師重新佛殿僧房，大振宗風。至清光緒六年，武林許觀察靈虛。貴州李明府芷卿，湖南魏刺史潘仲，天臺縣主楊昌珠，請大師四十世孫敏曦募緣修塔造寺至十五年已丑春，開壇傳戒，念佛講經，為大師祝請法延。每年春夏，傳戒江景，以為定律云。

◎陳南尊者慧思，武津李氏子，幼持戒，頂禮法華，至忘寢息。因久雨蒸濕，身患浮腫，忍心相經，尋即痊癒。夢普賢稱白象王，親為摩頂，頂上隱起肉髻。年十五出家受具，日惟一食，誦法華計盈千遍。感瓶水不竭，天童侍奉。時慧文禪師因閱大論至四諦品偈云，因緣所生法，我說即是空，亦名為假名，亦名中道義，恍然大悟。遂搖體龍樹為師，依論立觀，師乃受法。書夜攝心，肋不至席，坐夏三七日，得宿命通，倍加勇猛，禪障忽起，四肢緩弱，身不隨心。即自念曰，病從業生，業悉心起，心緣不起，外境何狀，病業於心，都如雲影。如是觀已，顛倒想滅，輕安如故，竟歲猶無所得。深懷內疚，將放身依壁，豁然大悟法華三味。自後，所未聞經，不疑自解。次光州大蘇山，講大般若經當的親施，於齊光寺造金字大品般若金字法華二部，復自願文一篇，願彌勒佛時身及此經，一時出現廣化一片云云。

◎陳釋玄光，新羅國人。專修梵行，越滄溟，求中土禪法。於是往衡山參思大禪師，授以四安樂行，俄登法華三味。返江南，附海舶至大洋，忽親見祥雲雅樂，旌節繽紛而至，空中傳呼雲，天帝召玄光師於龍宮說親證法門，師拱手避讓。見青衣前導，尋入宮城，不類人間宮府。左右無非鱗介，參雜鬼神。即登高台，談說妙法七日，王躬送別。師復登舟，舟子謂經半日而已。南巔祖構影堂，內圖師像，天臺國清寺亦然。

◎陳徐孝克，東海剡人。少談玄理，長通五經。梁天清初，起家為太學博士，性至孝。父殆不勝喪。事所生母盡到。天嘉中除剡令，尋復去職，太建中為秘書丞，不就，蔬食長齋，持菩薩戒，晝夜講誦法華經。六年，除國子祭酒。臨終正坐念佛，室內有非常香氣，鄰里皆異之。

◎北魏釋志湛，齊州人。住泰山北遂谷中銜草寺，省事寡言，人鳥不亂，讀誦法華。人不測其素業，將終時，神僧志公謂梁武曰，北方銜草寺，須陀洹果聖僧，今日滅度。師果於是日無疾而化。兩手各舒一指，有梵僧云，斯初果也。還葬此山，後發視之，惟舌不壞，建塔表信。

◎北魏廬景裕，節初，為國子博士。坐累晉陽獄，至心誦法華普門品，餘力亦誦全經，俄而枷鎖自脫，主者以聞於朝，特見原宥。

◎隋仁受元年辛酉，普曜寺沙門上行，請北天竺國闍那覺多法師，南天竺國達摩笈多法師，於大興善寺，重譯此經為八卷，名添品妙法蓮華經。於晉秦譯本添普門品後偈頌。藥王品後補日光喻之全文。

◎釋彗威，江陵人。少依南巔行法華三味，專思玄寂。遂得解一切眾生語言陀羅尼。聞人畜生鳥語，就知其音。後又發證神通，飛空履水，如步平地。密行殊常，人莫能測。

◎隋天臺國清寺，釋灌頂，姓吳，林海章安人，生甫三月，能隨母稱三寶名。七歲出家。日記萬言，二十進具。謁智者領受觀法。研譯既久，頓蒙印可，後隨智者至金陵光宅，聽講法華。又於江陵玉泉受法華玄義及止觀。晚止會稽稱心精舍，講說法華，時有跨郎籠基，超雲邁印之語。貞觀六年八月示寂，室有異香。師化流囂俗，神用無方。每誦經宴坐，常有天花漂墮其側。村人於法龍，去山三十里，染患將絕，其子馳至祈救，師為轉法華經，焚檀香，病者遙聞香氣入鼻，應時痊癒。又樂法南巔，地曰南州，碧樹清溪，泉流伏溺，人徑不通，師留連愛玩。願而誓言，若使斯地坦平，當來此講經。曾未來旬，白沙遍湧，平如玉鏡，乃講法華金光明以答靈慧。

◎隋釋智希，穎川陳氏，童年出俗。至臺山智者所。稟受禪訣，加修寂定。常居佛隴修禪道場，行法華三味。時欲構香台。香爐峰林木秀異。師欲伐用。眾以神據為疑。夜夢神送疏雲，香爐峰林柏樹，盡捐給經台，遂伐之。有僧法雲，欲往峰頂禪坐。師止之曰，卿道力微弱，山神剛猛，不宜住。雲不從，甫一夕，神現形驅令還。方悟前旨，深生敬仰。師當往阿育王寶塔，禮八萬四千拜。貞觀元年，跏趺端坐，仍執如意說法，弟子問當生何所？答云，如吾見夢，當在兜率，儼然如入禪定。空中有弦管聲，良久乃息。

◎隋黃州濟華寺釋玄秀，恒誦法華。每有異相。時當炎暑，師方誦經次，寺僧見翊衛嚴肅，怖告同侶，共視如初，上望空中，填塞無際。四眾咸稱神異。

◎隋釋法安，止建元寺，博通玄要，長誦法華，講四十餘遍。忽於講座四隅，生花一叢，有十餘枝，黃白相間，狀似蓮華，香光滿溢。又經旬日，復於成都講床側，及大眾坐處，生八九華，一月方萎。道俗聚觀，歡為奇瑞。

◎隋釋智璪，林海張氏。二十既登天臺，參智者大師，求出家。智者令誦法華，兼修三味。至二七夜憶訖，見九頭龍從地湧出，上升虛空。天明白問，智者曰，此代表九道眾生，聞法華經，將來之世，破無明，入法性空爾。後移住寶林寺，專修法華三味。初夜即有鬼搖撼戶扇，三七日中，每夜如是，以至槌柱破壁，滅燈現狀。師一無所動，唯坐禪誦經而已。第三七日畢，一青衣童子贊曰，善哉，遂滅。

◎隋廬山福林寺釋大志，會稽顧氏。髫齡出家，師事天臺智者。開皇十年，來遊廬巔，住華頂寺，誦法華經，索然間靜，音聲清轉，眾皆樂聞。後於甘露峰前，建靜觀道場，頭陀為業，孑然一身，不避餓虎，每投身飼之，虎皆避去。

◎隋益州招提寺釋慧恭，與同學僧慧遠結契。後由荊楊，訪道而歸。契闊三十年，夜話次，遠語如流。師莫然無所對。遠曰，仁者無所得耶？師曰，性暗無解。遠曰，可不誦一經乎？師曰，唯誦法華普門品一卷，當為誦之，但至心聽。乃結壇，升高座，始發聲唱經題，覺有香氣，久之，聞天樂振空，魚華零亂，經已方歇。遠敬禮謝之。

◎隋釋法郎，南陽許氏，棲止無定，多住鄂州。時誦讀諸經，志專法華，潔誓誦之。一座七遍。如是良久，聲如雷，遠近亮澈，世因目為法華朗焉。有比丘尼為鬼所著，超悟玄解，莫不稱為聰悟。師曰，此邪鬼也，厲聲呵之，魅即怖去，霍然若失。

◎隋雍州釋法喜，襄陽李氏，七歲出俗。志持法華。仁壽中，住京師禪定寺，欲冥祈靈爽，發誓誦蓮華千遍。因不止於室，巡繞梵誦，數滿八百，誓心不散，同寺僧忽見有寶車纓絡入師房內，迫而觀之，了無所見，方知幽通之感。

◎隋開皇中，蔣州嚴恭，平生淨心歸法。於郭外造精舍，寫法華經，清靜供養，紙筆繕寫，咸務精良。信心而施，不行欺詐，遂得便營。無所乞覓。每終卷，必親為檢校，久而忘疲。當有人從貸經錢一萬，恭不獲已，與之。貸者乘船履水失錢，僅得身免。是日，恭入家庫，見所貸錢在焉，濕如水洗。後聞其事，方知靈異。

◎隋釋行堅，常修禪觀，節操唯嚴。偶東游，路出泰山，日夕止巔廟，廟祝曰，近寄宿者，多患殃暴不可。師不聽，乃籍高廳下，端坐誦經。可一更，聞室中環佩聲，須臾神出，衣冠甚偉，部從琨煌。向師合掌，師因延坐談說如食頃間。師問世傳泰山治鬼，寧有之耶?神曰，有之。並曰見先亡乎?師曰，有兩同學僧已死，願一見之。神問其名，乃曰，一人已生，一人在獄受對，不可喚來，師就見可也。即同起，至一處，見獄火光焰甚熾，使者引師入，遙見一人在火中號呼，血肉焦臭不忍視。師憫求出，復同神坐，師問曰，欲救同學可乎?神曰，可能為寫法華經，必應得免。將曙，神辭入。廟祝視師不死，怪之。師去，急報前願，寫裝經華。夜就廟宿，神出如初，歡喜禮拜云，已知師為寫經，始書經題，彼已脫免，今生人間也。此大業中事。

◎隋終南山悟真寺，釋法誠，雍州樊氏。止藍天王效寺，專誦法華。負笈歷遊名巔，法華三味。矢心奉行，夢幹普賢勸書大乘。乃命工部書八部般若，又造華嚴堂，竭其精志，書寫受持。時弘文學士張靜，素善翰墨，請至山舍，含香繕寫終部。時感異鳥飛至經案，自然馴服。貞觀初，手寫法華，正當露地，因事他去未收，值洪雨滂注，趕往觀之，合案並幹，余便流繚。十四年夏，語侍人曰，我聞諸行無常，生滅不住，九品往生，此言驗矣。今有童子相迎，吾當去世。言已，口出光明，照於楹內，又聞異香芬芳，端坐而化。誦習法華略計十年萬有餘遍。

◎隋釋法允，九江華氏，長誦法華，兼通大品。住廬山化城寺，每勸僧眾，無令女人入寺，上損佛化，下墮謠俗。初眾有不從者，師遂於山頂香爐峰，自投而下，誓粉身骨用生淨土。忽於空中，頭自轉上，冉冉而下，身無少損。眾感其異，相戒始斷女人。開皇末坐化，隆署不腐，異香滿室。

◎隋居士陸淳，吳郡人，心常慕道，法華一部，日夕誦持，後忽病，仰臥看屋，了不暫瞬，有知識僧來探疾因，問君何仰視屋樑？答曰，佛記陸淳當生夜摩天，今見彼天宮殿城闕，及諸天眾，故顧盼不倦爾。

◎隋臨沂王梵行，少鼓其母慈念，口授法華經，布衣蔬食，禪誦無缺，計誦經一萬七千部，後趺坐而逝。遺言露屍林野。久之皮肉俱盡，唯舌不壞，色如蓮華。

◎唐京兆西明寺道宣律師，丹徒人，隋史部尚書錢申之子，母孕時，夢梵僧云，汝所娠者，梁朝僧佑律師也。及長，師曰嚴誦公，出家落發，年二十。依首師進具，徒居終南山，紵麻蘭若，制行事抄，四分律抄，內典錄，三寶感通錄，廣弘明集，續高僧傳。常感天人送食侍衛。後在西明寺行道，中夜臨砌，足蹶且僕。有少年介胄護衛之。師問為誰？曰，弟子崑沙門天王子那吒也，以師戒德弘經，當生兜率天宮，故來虎威爾。宗朝諡澄照尊者，師述法華經弘傳序，偉天稟報十方諸佛，佛皆印可。乾封丁卯冬十月三日。眾聞天人同聲，請師歸彌勒內院。

◎唐奢山棲霞寺誓智聽，住揚州白馬寺，專習三論。尋渡江住安樂寺。值隋亡，四歸無計。隱江浦荻中，誦法華經，七日不餓，恒有四虎馴繞。忽見老人挾一小艇來曰，請師渡江。聽登艇，四虎蹲伏不肯去，師曰，將無渡耶。虎遂起，即同利涉。抵南岸，艇及老人忽不見，師摧四虎止棲霞寺西，貞觀中年，九十酒端坐逝，虎哀吼而去。

◎唐蘇州通玄寺釋智琰，吳郡朱氏，年十二，誦通法華。後從秦皇寺延法師進具，德瓶儀缽，深護戒根，武德七年，返歸山，常行法華金光明普賢等懺法，誦法華三千餘遍，講涅磐法華各三十遍。觀經百十遍，苦節彌勤，爐香不熱自焚，罐水空自滿。祥感非一。貞觀八年，示疾，見梵僧手持寶瓶曰，吾無邊光也，卻後淨土稱功德寶王，即我是也。師謂門人曰，無邊光，大勢至也，功德寶王，其成佛之號也，繫因言果。余其西歸乎？即趺坐而逝。

◎唐梓州釋智通，俗陳氏。八歲離俗，專誦法華，尤勤講授。住牛頭山，善持威儀，奉戒貞苦，常有雙鵝依時聽法。講百餘遍，兩度放光。貞觀中示寂，時合寺堂房，變做白色，悉震動，一食頃乃已。

◎唐釋慧達，太原人，專誦法華，五千餘遍。行坐威儀，誦聲不輟。存愛物命，每一步履，直視低身，地有蟲豸，必回身而避。或問之，師曰，斯之與我，升沈不定，彼或先成正覺，何敢妄輕之耶?貞觀八年坐逝，經五宿，顏色如初。

◎唐雍州豐泉寺釋遺俗，誦法華數千遍。貞觀中，因疾，告友人慧廓禪師曰，某平生誦經，意稀有驗。若生善道，當舌根不壞，可賣十年發視。若壞，知誦經無功，不壞則為起一塔，令人信向。言訖而寂。後十年起視，舌果不壞。慕道者如市。眾為起塔於甘谷崖，前後諸釋，以誦法華，得舌根不壞者甚眾，茲不盡錄。

◎唐蒲州釋法徹，絳州人，少年勤苦，通法華經。常以是經誘化一切。邑有孤山，師依而結業創立蘭若。地本高險，向絕泉源。師積歲崇道，一旦清泉迸出。刺史房仁申請寺額，即以陷泉名之。當於道中遇一癩者，引至山中。為盤穴給食。令誦法華，癩者素不識字，加又頑鈍，句句授之終不辭倦。至第六卷，癩病漸愈，經完，眉髯復生，謂已如故。

◎唐釋法璿，開元中，於天童山東麓，建精舍棲止，後移居西南隅之多寶塔。日誦法華經，感天童攝雲降捧食來供。遇夜則饒塔行道，人遙見師身與塔之相輪等，時號為太白禪師。

◎唐佛隴釋道進，遍覽百家，彌精法華。大歷年中，入京弘化。盛有著述，能於虛空遊行往來。時謂有神足證云。

◎唐蘇州支硎山釋道尊，姓張，吳興人。參左溪，習天臺止觀，欲廣為寫法華經。乃於支硎創辟經院，舉精行沙門十四人，常持法華，以燭繼書，用弘大乘，敕署為法華道場。師於山中鑄廬舍那像及多寶佛塔，修淨土當生業造彌陀佛像。平時講法華玄義，歲無虛日。天寶元年，於靈嚴道場，行法華三味，忽見大明，上燭於天，身在光中。異日問荊溪然是。師然曰，智慧光明從心流出，將以顯發第一義天也。又入法華道場，賭此身在空中坐，知是滌垢之相，於元年坐逝。門人靈翰等樹塔。

◎唐京師大安國寺釋智鄰，姓范氏，袞州人。母王氏，不信三寶。鄰逃東都，以廣受寺修律師出家。開元十年，思親歸寧，母終已三載。因詣巔廟敷具，誦法華經，誓見獄帝，求母生處。夜見帝召謂曰，汝母禁獄，見受諸苦。師悲號乞免。帝曰，往茂山育王塔，庶可救也。師詰朝到寺，哀求禮拜，至四萬。俄聞空中有呼鄰聲，見母謝曰，承汝之力，得生忉力天矣，悠然不見。

◎宋汝州首山釋省念，萊州狄氏，受學於本郡南禪寺，遍游業席，常密誦法華經，眾目為念法華也。晚侍風穴。一日師與真園頭同問詢次，如何是世尊不說說。真曰，鵓鳩樹頭鳴。穴曰，汝作許多癡福做麼？何不體究言句。又問師，師曰，動容楊古路，不墮悄然機。穴為真曰，汝何不看念法華下語？淳化三年十二月四日，上堂說偈，有今年記卻來年事語。至四年月日，無爽前記。仍上堂說偈曰，諸子謾波波，過卻幾恒河。觀音指彌勒，文殊不奈何。良久泊然而化。闍維得舍利五色。

◎宋靈隱天竺寺，釋祖韶，天臺劉氏。十九歲，誦通法華，入東掖參慈雲，盡得奧旨，唯行法華三味，用為常課。當修光明儀百晝夜，至其將半，忽見旌幢滿前，導者呼為大辨尊天。師即前揖，天曰，師傳通大乘，利益弘多。言訖而隱。又道出淮泗，夢僧摩頂月，吾文殊和尚也，示汝五無生義。既覺，五藏豁然，汝咀冰雪。

◎宋溫州法明院釋繼忠，永嘉邱氏。八歲得度，詣南湖依廣智，洞悟教義，行法華光明三味。日無虛晷。卻病除崇，神應莫測。元豐五年，集眾說法而逝。赤光照澈空表，淨社全教，夢金甲神人告曰，忠法師已升兜率。

◎南釋思照，錢塘楊氏，參神悟有契。繼而刺血書法華七軸。築小庵曰，德雲。專修念佛三味，凡三十年。宣和元年春，一夕見佛現金色身，既結印坐化。師通蓮華經千部，淨土七經，一字一體，又禮法華十遍，苦行無雨。

◎宋宜人陸氏，錢塘人。朝請王玉妻也，長誦法華經三千部，篤志修行。年至八十，後因微疾，聞天鼓自鳴，人方驚異。兒女問何事？答曰，我生兜率天宮。仰觀上天，口誦蓮經合掌而逝。

◎宋紹興中，奉化趙母，素持法華。一女使躬聽久之，忽記得青蓮華香，白蓮華香，香華樹香，果樹香，四句自是吟諷不絕。後卒，於葬所生青蓮華一朵。

◎宋慶歷年間，楊文忠公修知穎州。有官妓盧媚，姿貌端秀，口中當作蓮華香，散越滿座。有蜀僧頗知人生前事，云此女前身當為尼，誦法華經三十年，一念之誤，遂至於此。公問妓曰，曾讀法華經否？曰，某失身於此，所不暇也。公命取經示之，一覽就誦，如素習者。易以他經，則不能也。公於是信修種之言不妄。

◎明天臺山佛隴真稔法師，宣講法華經四十餘年。所得香金，重建真覺寺佛隴僧房，普願師友弟子，得生兜率天宮。一日晃見天人，執幡語曰，發誓所願果也。遂沐浴更衣，端坐而逝。

◎明武林西溪釋傳計，鄞水人，世稱法華和尚，為妙峰高弟。性好獨居，晦跡四溪，隱身龍樹，三十餘載，日誦法華為業，課及九千七百餘部。萬曆丙戊，虞司動淳熙舉法華三味懺，奮志忘疲，力修長期者三。九歷寒暑，每獲瑞應，默而不言。後息禮誦，於西溪道上，肩水負薪，行諸佛事。或曰，和尚猶作此有為功德。師厲聲曰，無為豈在有為外乎？癸丑七月辭諸弟子，念佛及三千聲，唱妙法華經題者數四，面西合掌而逝。次早，頂門猶暖，異香久之方歇。

◎明江陰釋僧復，道德高重，萬曆末常寫法華經，積歲乃成。寫完擲筆池中，時方臘月凝寒，忽有蓮華一朵，自冰中吐出，婷婷直上，師遂自號冰蓮道人。夏孝廉樹芳師事之，親見奇異。

◎明嘉靖間，報恩寺住持僧永甯號西林。蓄一馬，每自寺騎赴禮部。上馬時，默誦法華經，至禮部門下馬，恰終一卷，率以為常。本寺對門有孕婦，夜夢此馬入室，遂生一男，天明向寺訪之，馬死正其時也。其家後即以子為西林徒，極愚蠢，授之書，一字不易識。唯口傳法華一卷，便能熟誦，信為馬聞經得度矣。

◎明釋性天，號郎然，吳淞人。出家普陀。泰昌庚申，雲間周東淵往南海禮大士，請師誦法華為母。師為誦，於偉天前回向。周有牛甚力，自是忽斃，未幾，附婦體呼其子曰，向以口業重故為牛，今得法華經功德，已脫牛苦，再求郎師禮懺便可托生，師因為禮懺，師施焰口。是夜，周恍惚見母謝曰，賴禮懺禮，已托生東鄰已。翌晨，向師述夢。適東鄰鄭氏誕一子，相顧驚愕。問何時，曰，爾家道場繞完爾。師曾刺血書法華經，書畢六萬餘言，瀾如夙習，所居淨室，泥壁皆具蓮華葉梗諸相。禮普陀者莫不隨喜，合掌讚歎。

◎明北京刑部街之鷲峰寺，供養古丹檀佛像之所也。神朝末年，主持僧濟舟生平質寶，奉佛欽肅，但於酒戒未嚴。一日有人著兩截衣者，來告曰，我地府無常也，某老婦以生前無一善，滯地獄不得解脫，每月朔望曾到寺禮佛，帶果物供養老師，以次因緣，望為誦法華經一部，即得托生。洲疑而未信曰，如既是鬼難得到佛地，去瞻禮焉。鬼云，又都城皇在內，不敢入內。洲因思是日五更有人欲做善事，立城隍位於殿側，其言殆不誣也。遂於七月十日在佛前跪奉法華經至第五卷。天暑渴甚，覓茶不得，見桌上一酒壺，搖之尚有存者，遂吸冷酒一口，仍跪佛前完經。次日，無常復來，云，老婦承師誦經，完四卷，滿陰司皆射金光，正將離獄托生，忽一陣酒氣沖入冥府，自五卷至七卷皆然，故仍不得力。周聞之毛骨竦立，發至誠願，為之補誦。由此嚴持酒戒，永不敢犯。

◎唐離紳大光神異碑銘曰，上人姓唐氏，生於邑之安吉。母楊氏奇孕而夢協靈祥，在娠而不茹葷血。既生能言，不為戲弄。未齒之歲，思求佛乘，發念法華，三月通貫。及登戒之歲，西游長安，拜詣請見，肅宗皇帝，招封禁中。上拱而歡曰，昔夢吳僧口念大乘，五光隨發，音容宛若。協我家徵，因賜名曰大光，以瑞唐姓。肅宗元年，賜上人墨詔，許以天下名寺，持意往者住持。令內臣趙思送於千佛寺持驗道場。經四七日，而吳音清亮，常達聖聽。上異其事，令高力士以宣諭焉。後居藍田精舍，先期，而寺僧夢天童來降，稱曰大光。經聲達於峰頂。師即安坐，自見神手從天而降，撫光之心。師乃憶先達抱玉大師。常志師言，令高法音，當有神輔。夕夢神僧，乳見於心，命光口飲，自是功力顯暢，神形不勞。尋山探幽，偶墮窮谷，龍蛇莫測，淪溺其間，心靈了然，無所惑亂。因以本經多寶塔為誠，願持十萬遍，恍然出泉，若有神捧。後詔住資聖寺，大師以慈親在吳，未答慈力，表乞歸養，恩未許還。猶繫煩惱之念，遂生無妄之疾，策蹇強力，將投於泉，驢伏不前，群鳥撫頂，心及時覺，疾病乃繆。昔如來雙鵲巢頂，而定慧堅明。大師群鳥摩首而煩疑解脫，乃以寶軸加飾。首戴法華，於千福寺行道，日夜侯命有詔許還，遂止烏程。重修寶塔，日持法華偈，已成往願焉。永泰元年，浙西廉察使偉元輔表大師為六郡別駕，道場念之首，大曆癸丑歲，文忠公顏真卿領郡。與先人主邑烏程。余生未期，歲乳病發作，不啼不覽者七辰。師至，命乳母洗滌焚香，乃郎念法華，至功德品，遂起席而坐，拱而開目，師飲以杯水，遂命乳哺，疾乃遂愈。大師視而笑曰，汝何願返之速乎？因以法師易余幼名。

◎晉釋雲遂，未詳何許人。少出家，止河陰白馬寺，蔬食布衣。誦法華經，常一日一遍，又精達經旨，亦為人解說。當於夜中，忽聞扣戶云，欲請法師九旬說法，遂不許，固請乃赴之。而猶是眠中。比覺已，身已在白馬島神祠中，並一弟子，自而日日密往，餘無知者。後寺僧經祠前過，見有兩高座，遂在北，弟子在南，如有講說聲。又聞有奇香之氣，於是道俗共傳，咸云神異。至夏竟，施以白馬一匹，白羊五頭，絹九十匹，咒願畢，於是各絕。

◎王居士，能承，山西黎城人，出生戎武。棲影香江。晚年篤信佛教，皈依湛山虛倓大師。偶患赤鼻病，膿血雜流，痛楚異常。經延中西醫治，百藥罔效。如是者五年，值印法華冠科，僧大光以法華持驗記示承，讀之，乃恍然曰，余病鼻乃業障，病由業起，業由心造，余今發願誦法華五十部，以此懺悔，病必愈。果如是，亦可寫法華持驗近計一則，付與卷後，以醒來賢也。自是日以誠心誦法華，兩月誦二十部，病即痊癒。因是，承益信法華不可思議。日以誦法華為常課。