一華一葉一世界

如本法師著

自序

一、頓悟門

二、自覺門

三、證悟門

四、淨戒門

五、菩提門

自序

※演暢實相義，開闡一乘法，廣導諸眾生，令速證菩提。這莊嚴神聖的使命，身為佛陀弟子，推動法輪，這是四眾弟子應有的共識。畢竟佛法是面面觀，牽一法動全身，佛法始終是圓滿的、必然性的、普遍性的、法爾如是的。

※如來聖典理事兼顧，空有不二，法法融通無礙，大聖出世本懷，一一無非令大地有情，正覺宇宙人生，共登菩提彼岸。

※衲慶幸有福報，出家學道，自覺發心弘揚如來正法是僧寶應盡的職責，寶島南北四處弘法，不分都市與鄉村，乃至全台各縣市、國父紀念館、文化中心、電視弘法、佛寺、學校、監獄等處，我皆盡心而為，始終發願不已！

※『一華一葉一世界』這本書的誕生，是繼承弘法過後，將演講的經論律法，一一彙集成冊，並分門別類為頓悟門、自覺門、證悟門、淨戒門、菩提門等五大篇幅，如是佛法精粹，頻頻點綴出如來微言大意，前後相互輝映，法義幽微之妙，層出不窮，皆能一一表露無餘。願得此書受持者、出資者，皆得共證無生法忍，同登正覺彼岸。

※願以此功德 普及於一切

我等與眾生 皆共成佛道

一華一葉一世界──頓悟門

※如來大圓覺性海，得念失念，無不是解脫；成法破法，都名為涅槃；智慧和愚癡，統名般若；菩薩和外道，所成就法，皆是菩提道；無明與真如，同一境界；一切戒定慧及婬怒癡，均是清淨梵行；眾生與國土，同一法性；地獄天堂，皆為淨土；有情無情，齊成佛道，一切煩惱，畢竟解脫，這是如來隨順覺性，所證得的圓覺境界。

※圓滿的菩提本性中，原沒有所證的道果，也沒有證道的人，無菩薩眾生等假名。

※有能證的我，所證的境，凡心中有所取證，依然都是我相。

※自性本無一法可得，若有所得，妄說禍福，即是塵勞邪見。

※直心是道場，直心是淨土。

※諸法性，即真實故，無來無去，無生無滅，同真際，等法性，無二無別，猶如虛空。

※蘊處界相，無我我所，是為菩薩摩訶薩，修行般若波羅蜜多。

※但斷三界無明盡者，即名為佛。自性清淨，名本覺性，即是諸佛一切智智。

※依般若故，非即五蘊，非離五蘊；非即眾生，非離眾生；非即境界，非離境界；非即行解，非離行解；如是等相，不可思議。

※法性本無性，勝義諦空如。

※菩薩未成佛，以菩提為煩惱；菩薩成佛時，以煩惱為菩提。

※諸佛如來與一切法，悉皆如故。

※三乘般若，不生不滅，自性常住。

※因言顯道，道顯遣言；言若不遣，因言障道。

※一切幻化雖然滅盡，但真性常存，不會成為斷滅，法身蕩蕩故。

※眾生有生死，就像見到虛空中的花飛幻影，不知空花客塵如幻，若悟得本自寂然，而證涅槃，妙覺性體，圓滿普照，如如不動。

※覺滅心空，一念相應，頓超凡聖。

※無不能無，有不能有，行住坐臥，心不動搖，一切時中，空無所得。

※法是無生之法，無生即無虛妄，法是空寂之身，知空寂而了法身，而真解脫。

※常生清淨心，定中而有慧，於境上無心，慧中而有定，定慧等無先，雙修自心正。

※說即先佛而後法，聽即先法而後佛；若論佛法本根源，一切眾生心裏出。

※妄想真如不異居，迷則真如是妄想，悟則妄想是真如。

※見本性，等虛空，有作有求非解脫，無作無求是功夫。

※大圓寶鏡鎮安臺，眾生不了攀緣病，由斯障閉不心開。

※法身體性不勞看，看則住心便作意，作意還同妄想團。

※善惡不思即無念，無念無思是涅槃。

所作意住心，取空取淨，乃至起心求證菩提涅槃，並屬虛妄。

※但莫作意，心自無物，即無物心，自性空寂。

※只緣迷悟不同，所以有愚有智。

※今生若遇頓教門，忽遇自性見世尊。

※真如自性是真佛，邪見三毒是魔王；邪迷之時魔在舍，正見之時佛在堂。

※心如虛空，不著空見，應用無礙，動靜無心。

※凡聖情忘，能所俱泯，性相如如，無不定時。

※世間出世間不二，佛道魔道不二，聖凡不二，諸法本性空故。

※法無法比，無相待故。

※性中各自離五欲，見性剎那即是真。

※識自本心，見自本性，無動無靜，無生無滅，無去無來，無是無非，無住無不住。

※無念是實相真空，知見是無生般若。

※般若照真達俗，真空理事皆如。

※無生生者，則生實相；無住而住，常住涅槃。

※無行而行，能超彼岸；如如不動，動用無窮。

※念念無求，求常無念；菩提無得，得佛法僧。

※六度自茲圓滿，道品於是無虧；我法二空，有無雙泯。

※用而不有，即是真空；空而不無，玄知妙有。

※妙有則摩訶般若，真空即清淨涅槃。

※般若無照，能照涅槃；涅槃無生，能生般若。

※涅槃般若，名異體同，隨義立名，法無定相。動寂俱妙，理事皆如；理淨處事能通，達事理通無礙。

※六根無染，定慧之功，相念不生，真如性淨。

※真如覺性，處於煩惱而不減，證涅槃而不增。

※一切諸觀中，空觀為第一；一切諸法中，涅槃為第一。

※我心自空，罪福無主。

※佛性究竟空寂，無相無色，非長非短，非大非小，非可稱計，假名施設。

※此性本來清淨，具足萬德，但以隨染淨二緣，而有差別，故諸聖悟之，一向淨用；凡夫迷之，一向染用，沒溺輪迴，其體不二。般若經云：『無二無二分，無別無斷故。』

※佛界眾生界，一界無別界。

※般若波羅蜜，不著三界，不離三界。

※常觀諸法性空寂，以是義故，故名聖人。

※自性迷即是眾生，自性覺即是佛。

※一切眾生常寂滅相，即大涅槃。

※先分別說諸法，後說畢竟空。

※諸法本空上，顯示諸法本寂滅，所以空也就是涅槃寂靜印的開顯。

※佛即心兮心即佛，心佛從來皆妄物。若知無佛復無心，始知真如法身佛。

※佛佛佛佛沒模樣，一顆圓光入萬象，無體之體即真體，無相之相即實相。

※非色非空非不空，不動不靜不來往，無異無同無有無，難取難捨難指望。

※內外圓明到處通，一佛國在一沙中，一粒沙含大千界，一個身心萬個同。

※知之須會無心法，不染不淨為淨業，善惡千端無有無，便是南無大迦葉。

※一切眾生性清淨，從本無生無可滅，即此身心是幻生，幻化之中無罪福。

※法性本寂無諸相，猶如虛空不分別，若能通達諸法性，於有於無心不動。

※法身恒寂靜，清淨無二相，為化眾生故，示現種種形，於諸蘊處界，未曾有所著。

※真如離妄恒寂靜，無生無滅普周遍，諸佛境界亦復然，體性平等不增減。

※法性無作無變異，猶如虛空本清淨，諸佛性淨亦如是，本性非性離有無。

※了知諸法性寂滅，如鳥飛空無有跡。

※若欲知佛境界，當淨其意如虛空。

※令三寶不斷絕，是報如來恩者。

※如來非色非非色，隨應而現無所住。

※不離世間，不著世間，行世無障礙，如風遊虛空。

※有諍說生死，無諍即涅槃。

※諸法無作用，亦無有體性，是故彼一切，各各不相知，譬如河中水，湍流競奔逝，各各不相知，諸法亦如是。

※善能了達諸法性，普於三世無所著。

※一切世間從緣生，不離因緣見諸法。

※於言語中隨順建立非法為法，不斷諸業道，不捨菩薩行，求一切智，終無退轉。

※雖說三世一切法，如是等法悉非有。

※不於此死而生彼，是人悟解諸佛法。

※觀世間六塵變壞，唯以空寂修於滅盡，身心乃能度百千劫猶如彈指，以空法證成四聖果位。

※莫認三際，念念不見一切相，前際無去，今際無住，後際無來，安然端坐，任運不拘，方名解脫。

※終日吃飯未曾咬著一粒米，終日行未嘗踏著一片地。無人我等相，終日不離一切事，不被諸惑所動，方名自在人。

一華一葉一世界──自覺門

※我原本無我，人亦且無人；會得老僧意，大地現全身。

※貪婬不見法，愚癡意亦然，除婬去癡者，其福第一尊。

※迷則樂境成苦海，悟則苦海為樂境。

※無善無惡是心之體，有善有惡是心之用，知善知惡是良知，為善去惡是格物。

※趙州八十猶行腳，只為心頭未悄然，及至歸來無一事，始知空費草鞋錢。

※六根門頭，防意如城，慧與魔戰，勝則無患。

※見身如沫，幻法自然，斷魔華敷，不睹生死。

※深觀善惡，心知畏忌，畏而不犯，終吉無憂。

※譬如厚石，風不能移，智者意重，毀譽不傾。

※萬法唯心，心亦不可得，復何求哉！

※譬如深淵，澄靜清明，慧人聞道，心淨歡然。

※去婬怒癡，憍慢諸惡，如蛇脫皮，是謂梵志。

※垢中之垢，莫甚於癡，學當捨惡，比丘無垢。

※仁人智者，齋戒奉道，如星中月，照明世間。

※五蘊身多障，千生業未消，若能心解脫，便是斬魔刀。

※雖多誦經，不解何益！解一法句，行可得道。

※若人壽百歲，不知大道義，不如生一日，學推佛法要。

※世皆有死，三界無安，諸天雖樂，福盡亦墮。

※休將自己心田昧，謹慎應酬無懊惱，莫把他人過失揚，耐煩做事好商量。

※先得法住智，後得涅槃智。

※一切法空，就是諸法寂滅性，就是涅槃。

※法空大乘的寂滅，是我空、法空，是人無我與法無我。

※無常是相續中的非常，無我是和合中的非實。

※博通法義，積聞成聖，自致正覺。

※多聞知法律，解疑亦見正，從聞捨非法，行到不死處。

※士有信行，為聖所譽，樂無為者，一切縛解。

※已知自覺意，當解甘露要，常當晝夜念，念諸漏得盡。

※念身念非常，念戒布施德，空不願無相，晝夜當念是。

※廣行慈仁，是謂大人，聖人所履，德普無量。

※少壯捨家，勤修佛教，是照世間，如月雲消。

※如實知世間，是名出世間。

※一念善念生佛出世，一念惡念生佛滅度。

※離一切煩惱，常得安樂住。

※空寂體用，自有本智，謂知以為照用。

※應無所住，本寂之體；而生其心，本智之用；但莫作意，自當悟入。

※病由業起，業由心造，心淨則業除，業除則病癒。

一華一葉一世界──證悟門

※世人外迷著相，內迷著空，若能於相離相，於空離空，當下內外不迷，若悟此法，一念心開，是為開佛知見。

※眾生妄分別，有佛有世界；若了真法性，無佛無世界。

※語默動靜，一切聲色盡是佛事，何處覓佛！不可更頭上安頭，嘴上加嘴，莫生異見，總不出汝心。

※云何識自心？如言語者正是汝心，若不言語，又不作用，心體如虛空相似，無有相貌，亦無方所，亦無一向是無，有而不可見故。

※你的微笑也是佛性作用，行住坐臥不離汝性，憂悲苦惱不離汝性，乃至慈悲喜捨亦不離汝性，珍重！

※汝心是佛，佛即是心，心佛不異，即心即佛，若離於心，更別無佛。

※但無生死煩惱等心，即不用菩提等法，故佛言：佛說一切法，度我一切心，我無一切心，何用一切法！

※若欲無境，當空其心；心空境空，自性現前。

※假借四大以為身，心本無生因境有；前境若無心亦無，罪福如幻起亦滅。

※五蘊如夢無自性，響、影、燄幻化無自性。若法無自性，是法無相，是法一相，若法無相，所謂無相。

※眾生及諸法，非以入無餘涅槃時乃空，從本以來常空。

※一切萬法皆從自性起用，是真戒定慧。

※六凡不離心，四聖不離心，離心無凡，離心無聖，凡聖空寂故。

※人生一念受一身，百念受百身，千念受千身。

※如來勸人稱念佛號，正攝伏一切妄念歸於一念，念至一念不起，自然證見阿彌陀佛。

※本來法本淨，因昧分別起，念念不昧時，心心從此止。

※以相取相，都成幻妄；以真求真，轉見不親。

※本來非末初，那得有終始；示語參玄人，應參本來底；吾今本本來，一口吞生死。

※妙性圓明，如如不動；觸處相逢，是何面孔！

※觸境不隨境流，世事何須更厭；若也別作別為，必也墮坑落塹。

※諸佛眾生，本無異相，只緣迷悟，見有差殊；迷時本體不曾迷，悟時本體不曾悟，迷悟都不干本體之事。

※發大勇猛精進心，莫問會與不會，見性不見性；但只執持一句南無阿彌陀佛，如靠著一座須彌山相似，搖撼不動，究竟必登涅槃彼岸。

※念佛不離心，日日時時，不要放捨，綿綿密密，如雞抱卵，常教暖氣相接，即是淨念相繼，更加智照，則知淨土即是自心，此乃上智人修進功夫。

※持一句阿彌陀佛，只此一念，是我本師。只此一念，即是化佛。只此一念，是破地獄之猛將。只此一念，是斬群邪之寶劍。只此一念，是開黑暗之明燈。只此一念，是渡苦海之大船。只此一念，是醫生死之良方。只此一念，是出三界之徑路。只此一念，是本性彌陀。只此一念，達唯心淨土。

※情存聖量，猶落法塵。

※念佛三種人：一、念他佛。二、念自佛。三、念自他佛。

※見緣起即見法，見法即見佛。

※淨土的信仰確為佛法上，一切大小乘各宗派均有的佛國理想。

※菩薩今是學時，非是證時。

※宇宙世間乃至生命，都依五蘊、十二處、十八界而存在，離此蘊處界則別無一法。

※釋尊時代佛教，聲聞弟子都急證解脫為目的。

※大乘興起，發菩提心，修菩薩道的法門，逐漸發展為時代共趣的佛教。

※佛法不斷在流行傳遞下去，構成龐大的聖典，後來不免會變質，只怪我們了解不夠，怪得誰呢？

※大乘佛菩薩，外現聲聞身，內秘菩薩行。

※無心於萬物，何妨萬物常圍繞。

※有心無相，相自心生；有相無心，相從心滅。

※一切業障海，皆從妄想生，若欲懺悔者，端坐念實相，重罪如霜露，慧日能消除。

※如來一音演說法，眾生隨類各得解。

※佛心、凡夫心、眾生心，一切皆如。

※法相如是，有所得心，無所得心，皆不可得。

※諸法相續，念念不住，剎那剎那，非一非異，速起速滅，非斷非常，諸有為法，如陽焰故。

※諸法緣成，蘊處界法，如水上泡。

※諸法因成，一切有情，俱時因果，異時因果，三世善惡，如空中雲。

※若有修行，亦不取著；若不修行，亦不取著；非行非不行，亦不取著，於一切法，皆不取著。

※有為不實，從因緣起，盛衰電轉，暫有即無。

※諸界趣生，隨業緣現，如影如響，一切皆空。

※識由業漂，乘四大起，無明愛縛，我我所生。

※識隨業遷，身即無主，應知國土，幻化亦然。

※離一切心意識分別，無所取著，猶如虛空。

※心心寂滅，無身心相，猶如虛空。

※般若波羅蜜多，能出生一切諸佛法，一切菩薩解脫法，一切國王無上法，一切有情出離法。

※迷悟有深淺不同，證悟有漸次差別。

※常當懇切勤懺悔，消除無始一切罪；若得業障盡消除，清淨佛境自現前。

※能善分別諸法相，於第一義而不動。

※道須通流！何以卻滯？心不住法，道即通流。心若住法，名為自縛。

※外於一切善惡境界心念不起，名為坐；內見自性不動，名為禪。

※外離相為禪，內不亂為定，外禪內定，名為禪定。

※於念念中，自見本性清淨，自修、自行、自成佛道。

※何謂一行三昧？即於一切處行住坐臥常行一直心是也。

※見性是功，平等是德；念念無滯，常見本性，真實妙用，名為功德。

※自性建立萬法是功，心體離念是德。

※佛法在世間，不離世間覺；離世覓菩提，恰如求兔角。

※離道別覓道，終身不見道。

※正見名出世，邪見名世間。

※何謂無念？知見一切法，心不染著，是為無念。

※但淨本心，使六識出六門，於六塵中無染無雜，來去自由，通用無滯，即是般若三昧，自在解脫，名無念行。

※智慧觀照，內外明徹，識自本心，若識本心，即本解脫，即是般若三昧。

※若開悟頓教，不執外修，但於自心常起正見，煩惱塵勞常不能染，即是見性。

※一念愚即般若絕，一念智即般若生。

※般若無形相，智慧心即是。

※禪宗但論見性，不論禪定解脫。

※一切般若智，皆從自性而生，不從外入，名為真性自用。

※妙性本空，無有一法可得。

※本性是佛，離性無別佛。

※自性自度，是名真度。

※迷人修福不修道，只言修福便是道，擬將修福欲滅罪，後世得福罪還在，忽悟大乘真懺悔，除邪行正即無罪。

※學道常於自性觀，即與諸佛同一鼻孔出氣。

※若欲當來覓法身，離諸法相心中洗。

※善惡雖殊，本性無二，無二之性，名為實性。

※成一切相即心，離一切相即佛。

※有我罪即生，亡功福無比。

※無念念成正，有念念成邪。

※佛本為凡夫說，不為佛說。

※若於轉處不留情，繁興永處那伽定。

※心地無非自性戒，心地無癡自性慧，心地無亂自性定，不增不減自金剛，身去身來本三昧。

※煩惱即菩提，無二無別。若以智慧破煩惱者，此是二乘見解。

※自性若悟，眾生是佛；自性若迷，佛是眾生。

※若於一切處而不住相，於彼相中不生憎愛亦無取捨，不念利益成壞等事，安閒恬靜，虛融澹泊，此名一相三昧。

※菩提本無樹，明鏡亦非臺，本來無一物，何處惹塵埃？

※自性若迷，福何可救？

※佛性非善非不善，是名不二，智者了達，其性無二，無二之性，即是佛性。

※正見自除三毒心，魔變成佛如實現。

※菩提自性，本來清淨，但用此心，直了成佛。

※本性自淨，沒塵埃，無染著，絕輪迴；諸行無常是生滅，但觀實相見如來。

一華一葉一世界──淨戒門

※小乘比丘為因，阿羅漢為果；大乘菩薩為因，佛為果。

※小乘阿羅漢是無學，大乘佛果是無學。

※自知我是未成之佛，諸佛是已成之佛，發菩提心，念念不去心，若起一念二乘外道心者，犯輕垢罪。

※在家眾過本，出家趣菩提。

※佛教徒守戒律，不是為佛而守戒，是由自己自由意志而守戒，為登正覺故守戒，如同吃飯是為自己吃，不吃飯不能飽，不是為他人吃飯，無逼迫性。

※一般宗教或外道，是遵照上帝或神的約命而守戒，不遵守即違背上帝或神，觸怒上帝，這即是為上帝或神而守戒，如同吃飯是為別人吃的。這行得通嗎？

※大乘菩薩戒兩種情形失戒體：一、犯重戒。二、故意捨棄菩提心。

※小乘戒五種因緣失去戒體：一、命終。二、二形（男女根變性）。三、斷善根。四、作法（比丘、俗人皆可）。五、犯重（犯四根本重戒）。

※若有受持菩薩戒者，當知是人得阿耨多羅三藐三菩提，能見佛性，如來涅槃。

※戒有四科門：一、戒體。二、戒行。三、戒相。四、戒法。

※住持三莫：事繁莫懼、無事莫尋、是非莫辯，達此三者，方可名為住持也。

※出家五年為依止師，出家十年可為親教師，出家二十年可謂上座，出家五十年為耆宿長老。

※獅子身中蟲，自食獅子肉，非餘外蟲。如是佛子自破佛法，非外道天魔能破。

※出家人法，不向國王禮拜，不向父母禮拜，六親不敬，鬼神不禮。

※一切男子是我父，一切女人是我母，我生生無不從之受生，故六道眾生皆是我父母，而殺而食者，即殺我父母，亦殺我故身。

※見一切疾病人，常應供養如佛無異。八福田中，看病福田，是第一福田，若父母、師僧、弟子病、諸根不具、百種病苦惱，皆供養令瘥。

※佛子，不得食五辛，大蒜、茖□、慈□、蘭□、興渠。

※一切眾生肉不得食，夫食肉者，斷大慈悲佛性種子，一切眾生見而捨去，是故一切菩薩不得食一切眾生肉，食肉得無量罪。

※自酤酒，教人酤酒，酤酒因，酤酒緣，酤酒業，一切酒不得酤，是酒起罪因緣。

※應當尊敬波羅提木叉，波羅提木叉者，即是此戒，持此戒者，如闇遇明，如貧得寶，如病者得瘥，如囚繫出獄，如遠行得歸，當知此戒，即是眾等大師，若佛住世無異此也。

※自知有罪當懺悔，懺悔得安樂，不懺悔罪益深。

※戒律是道德因果的標準。

※遠捨罪福，務成梵行，終身自攝，是名善學。

※以戒降心，守意正定，內學止觀，無忘正智。

※比丘立戒，守攝諸根，終無放逸，日夜無為。

※持戒清淨，為無上道，亦捨非道，離諸魔界。

※受學佛戒，當願眾生，善學於戒，不造眾惡。

※身清淨戒，護身三惡故；語清淨戒，離語四過故；心清淨戒，永離貪瞋邪見故。

※巧言多求，放蕩無我，懷婬怒癡，不惟止觀，聚如群牛，非佛弟子。

※戒為甘露道，放逸為死徑，不貪則不死，失道為自喪。

※莫貪莫好諍，亦莫嗜欲樂，思心不放逸，可以獲大安。

※當出口傷人時－心存還債想。

當流言中傷時－隨緣消舊業想。

當接受任務時－感恩納受想。

當對方無理時－容忍寬恕想。

當別人受難時－奮勇救度想。

當不幸來臨時－正觀因果想。

※莫輕小惡，以為無殃，水滴雖微，漸盈大器，凡罪充滿，從小積成。

※莫輕小善，以為無福，水滴雖微，漸盈大器，凡福充滿，從纖纖積。

※他非我不非，我非自有過。

※將戒戒其行，定則定其心，性中常慧照，自見自知深。

一華一葉一世界──菩提門

※沒有貪愛和憎恨的人，就沒有束縛。克服自己確實比戰勝別人要來得高尚。

※佛法如大海，信為能入，智為能度。

※譬如暗中寶，無燈不可見；佛法無人說，雖慧莫能了。

※一燈能除千年暗，一智能滅萬年愚。

※正法是證成無上菩提之寶筏。

※積聚皆銷散，崇高必墮落，合會要當離，有生無不死。

※不忍聖教衰，不忍眾生苦；緣起大悲心，趣入於大乘。

※菩提心總攝信願、慈悲、智慧。十方諸佛皆依菩提心而得成佛道，並護持菩提心如眼中珠，不可令異。

※聲聞緣覺充滿三千大千世界，不如一位發菩提心之菩薩。

※一發大心，超過歷劫修行。

※菩提心是生死與涅槃之別。

※菩提心是大乘與小乘之別。

※菩提心是世間與出世間之別。

※菩提心是凡夫與聖人之別。

※菩提心是自度自利與度人利人之別。

※修行不發菩提心，猶如耕田不播種。

※四種菩薩：一、名義菩薩。二、凡夫菩薩。三、登地菩薩。四、佛菩薩。

※菩薩性向有三種典型：一、智增菩薩。二、悲增菩薩。三、悲智雙運菩薩。

※原始佛教的重心，在於勸人先斷煩惱，繼而勸人迴小向大。

※佛雖然不能代替眾生吃飯，佛卻會勸挨餓的眾生吃飯。

※學佛者各見自性無相，得見本源自心是佛，當知此人功德，無有邊際，不可稱量也！

※出家僧寶，應以弘法為家務，利生為事業。

※諸佛出世人間，無不辦水月道場，做幻化佛事，共度群迷為正宗。

※父母給我們色身，佛法給我們法身。

※是人弘道，非道能弘。

※佛法出現人間，普度有情，如曇花一現。

※一合掌，一點頭，一稱南無佛，皆共成佛道。

※歸依處處求，求之遍十方，究竟歸依處，三寶最吉祥。

※隨緣消舊業，更莫造新殃。不逢出世名師，枉服大乘法藥。

※超度有三：一、知見超度。二、現生超度。三、善後超度。

※眼以色為食，耳以聲為食，鼻以香為食，舌以味為食，身以觸為食，意以法為食，涅槃以無放逸為食。

※福德智慧，二種莊嚴，解行相應，方能建立。

※頓悟雖同佛，多生習氣深。風停波尚湧，理現念猶侵。

※背覺合塵為迷，背塵合覺為悟。

※若菩薩捨一切煩惱，是名真布施。

※夫妻是緣，善緣，惡緣，無緣不聚；兒女是債，討債，還債，無債不來。

※一切世間中，十方三世諸佛第一大，次有菩薩、辟支佛、聲聞，是四大人皆從般若波羅蜜中生。

※學佛之人有三類型：一、信願增上。二、慈悲增上。三、智慧增上。

※三賢十聖居果報，唯佛一人居淨土。

※學佛發三種心：一、增上心。二、出離心。三、菩提心。

※發三種心能往生淨土：一、至誠心。二、深心。三、迴向發願心。

※佛陀言：施比丘已，便供養我；我不攝受眾，依法攝僧。

※成佛是一切佛教徒共同的最高大願。

※無知的眾生，不明世間是生滅的因果關係，就以為世間一切現象，都是無因的、偶然的、自然的，故犯下無知之錯。

※有信無智長愚癡，有智無信增邪見。

※自力是解脫的親因緣，他力是解脫的增上緣。

※諸佛世尊皆出人間，終不在天上成佛。

※自依止，法依止，莫異依止。

※有高深的學問，有堅強的宏願，才有偉大的事業。

※菩薩發三種心：一、發質直心。二、發深心。三、發廣大心。

※一切法因緣生，所以菩提心當然也是因緣生，絕對不是本來具足。

※為度苦難眾生才激發對眾生的悲心，是為度眾生而成佛，非為成佛才度眾生。

※真正的佛法，是絕對重視現實的人生生活。

※佛教是緣起論，非創造論，非神權論。

※凡夫的悲心是小悲，菩薩的悲心是平等大悲。

※佛教原本是緣起論，後期佛教則走入唯心論。

※四念處：一、觀身不淨。二、觀受是苦。三、觀心無常。四、觀法無我。

※施比受有福。

※若人愛敬佛，亦當愛敬僧；不當有分別，同皆為寶故。

※佛法之句，如淨蓮華，華香遠益，遍滿十方，若人持誦，福慧遠揚。

※佛教是闡明宇宙人生最高原理的宗教。

※國父孫中山先生說：佛教乃救世之仁，佛學是哲學之母，研究佛學可補科學之偏。

※寤欲昏亂，榮命難保，唯道是真。

※導以所行，釋己愚闇，得見道明。

※若人壽百歲，邪學志不善，不如生一日，精進受正法。

※能行說之可，不能勿空語，虛偽無誠信，智者所摒棄。

※學當先求解，觀察別是非，受諦應誨彼，慧然不復惑。

※學能捨三惡，以藥消眾毒，健夫度生死，如蛇脫故皮。

※夫學有二，常親多聞，安諦解義，雖困不邪。

※佛教是積極於樂善好施，精進菩提；而消極於造業，乃至淨化五欲六塵。

※唐朝布袋和尚云：手把青秧插滿田，低頭便見水中月，心地清淨方為道，退步原來是向前。

※立道之根果，於因正見，行不回顧。

※信能度淵，攝為船師，精進除苦，慧到彼岸。

※比方世利，慧信為明，是財上寶，家產非常。

※欲見諸真，樂聽講法，能捨慳垢，此之為信。

※華嚴經云：信為道源功德母，長養一切諸善根。

※信心能生極樂國，信能悟入無生法忍。

※授與善道，禁制邪非，後無所悔也。

※至誠安徐，口無粗言，不瞋彼所，是為梵行。

※常以慈哀，淨如佛教，知足知止，是度生死。

※無道墮惡道，自增地獄苦，遠愚修忍意，令諦則無犯。

※至誠甘露說，如法而無過，諦如義如法，是為近道立。

※積聚皆銷散，崇高必墮落，合會要當離，有生無不死，國家治還亂，器界成復毀。

※不經一番寒徹骨，怎得梅花撲鼻香。

※旃檀多香，青蓮芳花，雖曰是真，不如戒香。

※不怕虎生三個口，只怕人懷兩樣心。

※凡人為惡，不能自覺，愚癡快意，令後鬱毒。

※此心隨欲轉，輕躁難捉摸，善哉心調服，身心得安樂。

※無害於天下，終身不遇害，常慈於一切，孰能與為怨！

※命欲日夜盡，及時可精勤，世間諦非常，莫惑墮冥中。

※學先自正，然後正人，調身入慧，同登覺岸。

※萬物如泡，意如野馬，居世若幻，奈何樂此。

※過份的喜愛和悲哀，都是障礙我們實踐佛道的根本因素。

※孔雀雖有色嚴身，不如鴻鶴能遠飛；白衣雖有富貴力，不如出家功德深。

※眾苦所因，貪欲為本；能不貪欲，則無憂患。

※世間多少烈丈夫，往往多受妻兒苦，究竟妻兒何所用，生死分途不相共。

※夫為惡者，怒有怒報，怒不報怒，勝彼鬥負。

※若人打罵不還報，於嫌恨人心不恨；若瞋人中心不瞋，見人為惡自不作。

※火莫熱於婬，捷莫疾於怒，網莫密於癡，愛流駛乎河。

※是非不必爭人我，彼此何須論短長。

※自己有了強烈的貢高我慢心，或嫉妒心，這是斷喪佛道的基因。

※佛言：汝等比丘，常當一心勤求出道，一切世間動不動法，皆是敗壞不安之相，汝等且止，勿得復語，時將欲過，我欲滅度，是我最終之所教誨。

※一切眾生，從無始際以來，因為有種種恩愛貪欲，所以才有生死輪迴。

※眾生自性自度，佛不能度，若佛能度眾生，過去有恒河沙數諸佛，一尊佛度一位眾生，早應度盡，何以如今我等亦流浪生死，不得成佛，當知眾生自性自度，佛不能度，珍重！